CELEX: 32020R0778
Language: sl
Date: 2020-06-12 00:00:00
Title: Izvedbena uredba Komisije (EU) 2020/778 z dne 12. junija 2020 o spremembi Izvedbene uredbe (EU) 2019/773 glede datumov začetka njene uporabe po podaljšanju roka za prenos Direktive (EU) 2016/797 Evropskega parlamenta in Sveta (Besedilo velja za EGP)

15.6.2020   
               
               
                  SL
               
               
                  Uradni list Evropske unije
               
               
                  L 188/4
               
            
         IZVEDBENA UREDBA KOMISIJE (EU) 2020/778
         z dne 12. junija 2020
         o spremembi Izvedbene uredbe (EU) 2019/773 glede datumov začetka njene uporabe po podaljšanju roka za prenos Direktive (EU) 2016/797 Evropskega parlamenta in Sveta
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive (EU) 2016/797 Evropskega parlamenta in Sveta z dne 11. maja 2016 o interoperabilnosti železniškega sistema v Evropski uniji (1) in zlasti člena 5(11) Direktive,
         ob upoštevanju naslednjega:
         
                     (1)
                  
                  
                     Direktiva (EU) 2016/797 je bila spremenjena z Direktivo (EU) 2020/700 (2), da se državam članicam omogoči podaljšanje roka za uveljavitev nacionalnih zakonov in drugih predpisov, potrebnih za uskladitev z določbami iz člena 57(1) Direktive (EU) 2016/797.
                  
               
                     (2)
                  
                  
                     Kar zadeva države članice, ki so Agencijo Evropske unije za železnice in Komisijo uradno obvestile, da nameravajo podaljšati obdobje za prenos Direktive (EU) 2016/797 v skladu s členom 57(2a) Direktive, bi bilo treba začetek uporabe nekaterih določb Izvedbene uredbe Komisije (EU) 2019/773 (3) odložiti do 31. oktobra 2020.
                  
               
                     (3)
                  
                  
                     Zaradi ukrepov v okviru pandemije COVID-19 dejavnosti v zvezi z odpravo nacionalnih predpisov o sklepnem signalu tovornega vlaka ni bilo mogoče izvesti, kot je bilo načrtovano. Države članice bi morale imeti na voljo tri dodatne mesece, da Komisiji predložijo poročila o uporabi odsevnih plošč iz točke 4.2.2.1.3.2 Priloge k Izvedbeni uredbi (EU) 2019/773. Rok za pregled specifikacij zaradi uskladitve zahtev glede sklepnega signala tovornega vlaka za celotno Unijo bi bilo treba ustrezno prilagoditi.
                  
               
                     (4)
                  
                  
                     Izvedbeno uredbo (EU) 2019/773 bi bilo zato treba ustrezno spremeniti.
                  
               
                     (5)
                  
                  
                     Ukrepi iz te uredbe so v skladu z mnenjem odbora iz člena 51(1) Direktive (EU) 2016/797.
                  
               
                     (6)
                  
                  
                     Da se zagotovi učinkovitost ukrepov iz te uredbe, bi morala ta uredba začeti veljati dan po objavi v Uradnem listu Evropske unije –
                  
               SPREJELA NASLEDNJO UREDBO:
         
            Člen 1
            Izvedbena uredba (EU) 2019/773 se spremeni:
            
                        (1)
                     
                     
                        v členu 6 se peti pododstavek nadomesti z naslednjim:
                        „V državah članicah, ki so Agencijo in Komisijo uradno obvestile v skladu s členom 57(2) Direktive (EU) 2016/797 ter Agencije in Komisije niso uradno obvestile v skladu s členom 57(2a) Direktive (EU) 2016/797, se oddelek 4.2.2.5 in Dodatek D1 k Prilogi k tej uredbi uporabljata od 16. junija 2020.
                        V državah članicah, ki so Agencijo in Komisijo uradno obvestile v skladu s členom 57(2a) Direktive (EU) 2016/797, se oddelek 4.2.2.5 in Dodatek D1 k Prilogi k tej uredbi uporabljata od 31. oktobra 2020.“;
                     
                  
                        (2)
                     
                     
                        v točki 4.2.2.1.3.2 Priloge se v pododstavku za „Poročila:“„30. septembra 2020“ nadomesti z „31. decembra 2020“;
                     
                  
                        (3)
                     
                     
                        v točki 4.2.2.1.3.2 Priloge se v pododstavku za „Postopno opuščanje:“„31. marca 2021“ nadomesti s „30. junija 2021“.
                     
                  
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 12. junija 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 138, 26.5.2016, str. 44.
         
            (2)  Direktiva (EU) 2020/700 Evropskega parlamenta in Sveta z dne 25. maja 2020 o spremembi Direktive (EU) 2016/797 in Direktive (EU) 2016/798 glede podaljšanja obdobja za njun prenos (UL L 165, 27.5.2020, str. 27).
         
            (3)  Izvedbena uredba Komisije (EU) 2019/773 z dne 16. maja 2019 o tehnični specifikaciji za interoperabilnost v zvezi s podsistemom „vodenje in upravljanje prometa“ železniškega sistema v Evropski uniji in o razveljavitvi Sklepa Komisije 2012/757/EU (UL L 139 I, 27.5.2019, str. 5).